# BOSNA I HERCEGOVINA

**FEDERACIJA BOSNE I HERCEGOVINE**

# KANTON SREDIŠNJA BOSNA / SREDNJOBOSANSKI KANTON

**SABOR / SKUPŠTINA**

***Broj: 01-04- 679 / 21***

***Datum: 27.7.2021.godine***

#### STRUČNA SLUŽBA VLADE

* **Ovdje –**

***ZASTUPNIČKE INICIJATIVE I ZASTUPNIČKA PITANJA POSTAVLJENA***

 ***NA XX SJEDNICI SABORA KANTONA SREDIŠNJA BOSNA ODRŽANOJ 26.7.2021.godine***

**Zamjenica predsjedavajućeg Skupštine Ljubinka Atanasijević: *Zastupnička inicijativa upućena Uredu za evropske integracije, fondove, odnose s javnošću i kvalitet prema međunarodnom standardu Srednjobosanskog kantona***

INICIJATIVU

da Ured za evropske integracije, fondove, odnose s javnošću i kvalitet prema međunarodnom standardu Srednjobosanskog kantona iznađe način za omogućavanje kvalitetnijeg i transparentnijeg javnog uvida u rad Skupštine Srednjobosanskog kantona kroz direktno ili emitovanje u snimci sjednica Skupštine SBK/KSB putem lokalnih TV stanica ili putem interneta.

**OBRAZLOŽENJE**

Prateći trendove drugih nivoa vlasti (državni, federalni, veliki broj kantona, te znatan broj općina u Federaciji) koji su s ciljem transparentnijeg i kvalitetnijeg rada omogućili građanima direktno ili u snimci praćenje sjednica zakonodavnih organa vlasti na tom nivou putem TV stanica ili putem interneta, smatram da bi i bilo neophodno u narednom periodu, omogućiti građanima praćenje sjednica Skupštine Srednjobosanskog kantona na jedan od oda dva načina.

Na lokalnom nivou djeluju tri TV stanice (Kanal 6, RTV HB i RTV Bugojno) za koje smatram da su i kadrovski i tehnički opremljene barem za prikazivanje sjednica u odloženim terminima (snimku), te više internet baziranih portala koje bi u strimingu mogle emitovati sjednice Skupštine. Kao kvalitetna alternativa (i troškovno mnogo prihvatljivija obzirom da već postoje i tehnički i kadrovski preduslovi) bilo bi emitovanje snimaka sjednica na stranici Skupštine SBK/KSB (po uzoru na youtube kanale Predstavničkog doma Parlamenta FBiH ili Doma naroda Parlamenta FBiH).

**Odgovor 2.9.2021**

**Zamjenica predsjedavajućeg Skupštine Ljubinka Atanasijević: *Zastupnička inicijativa upućena Vladi kantona, Ministarstvu zdravstva i socijalne politike i Ministasrtvu obrazovanja, znanosti, mladih, kulture i športa***

INICIJATIVU

da se u Plan vakcinacije protiv Covid-19 na prostoru SBK/KSB uvrstite u prioritetne grupe i svi radnici u predškolskom, osnovnoškolskom i srednjoškolskom obrazovanju na nivou Srednjobosanskog kantona.

**OBRAZLOŽENJE**

Imajući u vidu da su radnici u sistemu obrazovanja (predškolskog, osnovnoškolskog i srednjoškolskog) na nivou Srednjobosanskog kantona gotovo jednako izloženi opasnosti od zaraze kao i druga rizična zanimanja, ali i daljeg prenošenja korona virusa zbog prirode posla, smatram da je neophodno pred početak naredne školske godine, a uzimajući u obzir da smo posljednjih dana dobili veliki broj doniranih vakcina, odnosno, da će u narednom periodu doći još, omogućiti vakcinisanje svih ovih radnika, barem s prvom dozom vakcine, obzirom da zbog vremenskog okvira nije moguće izvršiti punu vakcinaciju).

Smatram da bi na ovaj način znatno smanjili obim eventualnog „četvrtog vala“ koji epidemiolozi najavljuju za jesen, ali i pokazali visok nivo svijesti i brige za ovu grupu radnika, te djece koja su obuhvaćena ovim nivoima obrazovanja na nivou Srednjobosanskog kantona.

**Odgovor 1.9.2021.g.**

**Zastupnik Anto Bilić: *Zastupničko pitanje upućeno Vladi Kantona i Ministarstvu zdravstva i socijalne politike***

Kako i na koji način mi evidentiramo osobe cijepljene u Hrvatskoj i Srbiji iz Bosne i Hercegvoine ukoliko način evidewncije ne postoji predlažem inicijativu da se uvede.

Obrazloženje:

Naši sugrađani ( BiH) cijepljenjem protiv COVIDA 19 postaju evidentirani postotak u Hrvatskoj i Srbiji a iz Bosne i Hecegovine su bilo bi neophodno osigurati sustav u BiH po kojem bi se osobe iz Bosne i Hercegovine koje su cijepljene u Hrvatskoj i Srbiji registrovali ovdje.

***Zastupnica Antonija Miličević: Zastupnička inicijativa upućena Vladi Kantona i Ministarstvu prostornog uređenja, građenja, zaštite okoliša, povratka i stambenih poslova***

1. Zašto u roku od šesti mjeseci od stupanja na snagu Zakona o proglašenju Prokoškog jezera Spomenikom prirode 2005. godine Sabor nije donio poseban zakon o davanju Spomenika prirode Prokoško jezero na upravljanje?

Budući da je Općinsko vijeće Fojnica u 2021. godini tražilo od Vlade KSB da na Saboru KSB inicira donošenje Odluke o davanju Spomenika prirode Prokoško jezero Javnom komunalnom poduzeću „Šćona“ d.o.o. Fojnica, tražim da se navedena procedura ubrza i da se navedeno što prije nađe na dnevnom redu Sabora.

**Obrazloženje:** Sabor KSB je 2005. godine je donio Zakon o proglašenju Prokoškog jezera Spomenikom prirode te se u članku 19. ovog zakona obavezao da će u roku od šest mjeseci donijeti poseban Zakon o davanju Spomenika prirode Prokoško jezero na upravljanje čime će se pobliže regulirati status upravljača Spomenika prirode, način financiranja, prava i obaveze te odgovarajuće ovlasti u vezi s upravljanjem.

Kako Sabor KSB nije nikada donio obavezujući zakon, općina Fojnica je 2020. godine na temelju Zakona o principima lokalne samouprave u FBiH donijela Odluku o privremenom upravljanju Spomenikom prirode Prokoško jezero i isto povjerila Javnom komunalnom poduzeću „Šćona“ d.o.o. Fojnica, na godinu dana, a istu u srpnju 2021. godine produžila do 31.12.2021. godine.

U lipnju 2021. godine Općinsko vijeće Fojnica također je donijelo i Zaključak kojim traži da Vlada KSB inicira na Saboru KSB donošenje Odluke o davanju Spomenika prirode Prokoško jezero na upravljanje Javnom komunalnom poduzeću poduzeću „Šćona“ d.o.o. Fojnica iz razloga što poseban zakon nikada nije donesen, a u cilju zaštite Prokoškog jezera.

**Odgovor 2.9.2021**

 **Zastupnica Dajana Maros : Zastupnička inicijativa upućena** *Vladi Kantona i Ministarstvu prostornog uređenja, graditeljstva, zaštite okoliša, povratka i stambenih poslova*

**INICIJATIVA:**Na tragu dosadašnjih zastupničkih pitanja i inicijativa kojima se zalažem za bolje životne uvjete i sprječavanje odlaska mladih ljudi iz države, nadovezujem se na sljedeću inicijativu koju upućujem Vladi KSB kao i nadležnom ministarstvu.
Jedan od glavnih razloga zbog kojih se mladi ne usuđuju odvažiti, ali ni razmišljati o kupnji nekretnine jest nemogućnost zasnivanja stalnog radnog odnosa kao i nesigurnost kada je u pitanju održivost njihovog radnog mjesta. S ciljem poticanja na zasnivanje obitelji trebamo se osvrnuti na mlade bračne parove i uvidjeti s kojim se problemom najviše susreću.

Za primjer možemo uzeti neke od kantona gdje su na zahtjev nadležnih ministarstava donesene odluke o uvjetima i načinu rješavanja stambenog pitanja mladih putem najma uz obavezu kupoprodaje stana. Na osnovu navedene odluke nadležno ministarstvo je raspisalo javni poziv za prijavljivanje investitora, koji su vlasnici novoizgrađenih stanova i koji su zainteresirani da iste izdaju u najam uz zaključivanje ugovora o najmu uz obavezu kupoprodaje stana. Mjesečni najam se sastoji iz dijela naknade za korištenje stana i dijela uplaćenog na ime kupoprodajne cijene stana. Investitor zaključuje notarski obrađen ugovor o najmu uz obavezu kupoprodaje stana. Ministarstvo osigurava sredstva u proračunu i investitoru po zaključenju ugovora uplaćuje iznos od 10% kupoprodajne cijene stana. Taj iznos se uplaćuje na godišnjem nivou u deset jednakih godišnjih rata i uračunava se kao dio uplaćene kupoprodajne cijene stana. Prvi trošak je prva uplata troškova korištenja nakon mjesec dana bez bilo kakvih drugih vidova ranijeg uplaćivanja sredstava.

Ovakav pristup i podrška mladima bi znatno olakšala u vrijeme poslovne nesigurnosti. Stoga molim Vladu da imaju sluha kada je u pitanju jedna ovakva inicijativa jer ono što mladi očekuju od vlasti jest aktivniji pristup rješavanju problema s kojima se trenutno susreću.

***Od nadležnih molim da predlože mjere koje podrazumijevaju olakšice u smislu subvencioniranja kamata na stambene kredite, s ciljem da stambena politika bude usmjerena na podršku te da pomogne u rješavanju stambenog pitanja za mlade, kao i u svrhu poticanja demografske obnove.***

***Odgovor : 1.9.2021***

**Zastupnica Dajana Maros: Zastupnička inicijativa upućena Vladi Kantona,** *Ministarstvu prostornog uređenja, graditeljstva, zaštite okoliša, povratka i stambenih poslova; Ministarstvu zdravstva i socijalne politike*

**INICIJATIVA:**Kao aktivni član humanitarnih udruga i koordinator Neformalne udruge građana „Mladi za starije“ imala sam priliku posjetiti veliki broj starijih osoba kojima je potrebna socijalna pomoć. Na temelju tog iskustva primjetno je da još uvijek postoji određeni broj starijih osoba koji nisu trajno riješili stambeno pitanje. Uz teške životne uvjete ono što im dodatno otežava kvalitetu života jest činjenica da neriješeno stambeno pitanje uvelike doprinosi ionako lošoj financijskoj situaciji.

***U vezi s tim, molim Vladu i nadležna ministarstva da iznađu rješenje na koji način pomoći osobama starije životne dobi koje nemaju riješeno stambeno pitanje niti imaju nekoga od obitelji tko bi ih zbrinuo, na način da se definira pružanje pomoći, da li kroz mjere socijalnog stanovanja ili sufinanciranje naknade za iznajmljivanje stambenog prostora.***

Mali je broj osoba koji pripadaju naugroženijoj penzionerskoj populaciji, ali se ni u kojem slučaju ne bi smjeli osjećati isključeni iz društva, uz sve nedaće koje su ih kroz život snašle.

***Zastupnica Suzana Krišto: Zastupnička inicijativa upućena Vladi Kantona***

PODNOSIM INICIJATIVU ZA PRODUŽENJE ROKA ZA PODNOŠENJE PRIJAVA NA JAVNI POZIV ZA PRIJEM OSOBA ZA STRUČNO OSPOSOBLJAVANJE BEZ ZASNIVANJA RADNOG ODNOSA U KANTONALNA TIJELA UPRAVE

**OBRAZLOŽENJE:**

 J A V N I P O Z I V za prijem osoba za stručno osposobljavanje bez zasnivanja radnog odnosa u kantonalna tijela uprave‏‏‎ objavljen je 8.7.2021.

Rok za podnošenje prijava je bio 15 dana od dana objavljivanja Javnog poziva u dnevnim listovima i na službenoj web-stranici Vlade KSB, i završen je.

S obzirom da je sada vrijeme kada mladi ljudi brane svoje završne radove i zainteresirani su za stručno osposobljavanje u kantonalnim tijelima uprave, ali zbog administrativnih procedura nisu u mogućnosti dobiti potrebnu potvrdu o završetku školovanja u zadanom roku.

Molim da se uzme u razmatranje ova inicijativa o ovom evidentiranom problemu s kojim se trenutno susreću mnogi mladi ljudi te svima pruže jednake mogućnosti.

***Zastupnik Admir Škandro : Zastupničko pitanja upućeno Ministarstvu zdravstva i socijalne politike***

Od Ministarstva zdravstva i socijalne politike, tražim odgovore na sljedeća pitanja:

1. Koliko građana po općinama Srednjobosanskog kantona je do sada vakcinisano protiv COVID-19, prvom dozom vakcine odnosno koliko drugom dozom, i kada možemo očekivati masovniju imunizaciju na području Srednjobosanskog kantona.
2. Da li ministarstvo raspolaže informacijom o broju građana Srednjobosanskog kantona koji su se vakcinisali protiv COVID-19 van Srednjobosanskog kantona.

**Zastupnik Senad Selimović: *Zastupnička inicijativa upućena Ministarstvu privrede, vodoprivrede i šumarstva***

Podnosim inicijativu Ministarstvu poljoprivrede, vodoprivrede i šumarstva Srednjobosanskog kantona uputi hitno (interventno) pomoć poljoprivrednicima Gornjeg Vakufa – Uskoplja koji su pretrpjeli štetu zbog elementarne nepogode – padanja grada (sole).

OBRAZLOŽENJE

Područje Opštine Gornji Vakuf – Uskoplje zahvatilo je jako nevrijeme sa jakim padanjem grada što je prouzrokovalo veliku štetu na poljoprivrednim usjevima, a posebno je oštetilo proizvođače kupusa po čemu je ova Opština poznata.

**Zastupnik Senad Selimović: *Zastupnička inicijativa upućena Ministarstvu obrazovanja, nauke, mladih, kulture i sporta Srednjobosanskog kantona***

Podnosim inicijativu Ministarstvu obrazovanja, nauke, mladih, kulture i sporta Srednjobosanskog kantona da prilagodi konkurse za prijem uposlenika, u osnovnim i srednjim školama, koji se raspisuju na određeno vrijeme, kako bi se raspisivali na cijeli period školske godine, tj. od 01.09. do 31.08.

OBRAZLOŽENJE

Imajući u vidu da se već dugi niz godina raspisuju konkursi na određeno vrijeme, do 30.06., čime se oštećuje nastavni proces, jer nastavnici koji su 10 mjeseci predavali određeni predmet, ne završavaju proces nastave do kraja školske godine, tj. do 31.08., odnosno, nisu uključeni u održavanje popravnih ispita. Mislim da su na ovaj način oštećeni i nastavni proces, ali i rada prava uposlenika, te smatram da ovu praksu treba prekinuti.

 **PREDSJEDATELJ SABORA**

 Josip Kvasina, dipl.oec. v.r.